યુગાતીત યુગપુરુષ પરમ પૂજ્ય પ્રમુખસ્વામી મહારાજની ‘તિથિ’ અનુસાર દ્વિતીય પુણ્યતિથિ અંતર્ગત સોમવારે અટલાદરા તીર્થ ખાતે પ્રગટ ગુરુહરિ પૂજ્ય મહંતસ્વામી મહારાજના સાંનિધ્યમાં શ્રદ્ધાંજલિ સભા અને ગુણાનુવાદના કાર્યક્રમો પણ યોજાશે. સાથે જ પરમ પૂજ્ય મહંત સ્વામી મહારાજના આશીર્વચનનો લાભ પણ પ્રાપ્ત થશે. આ પ્રસંગે મોટી સંખ્યામાં અમદાવાદથી પણ હરિભક્તો ત્યાં પહોંચશે. ઉલ્લેખનીય છે કે વિક્રમ સંવત-૨૦૭૨માં શ્રાવણ સુદ દશમી, તા.૧૩ ઓગસ્ટ, ૨૦૧૬ના રોજ બ્રહ્મસ્વરૂપ પરમ પૂજ્ય પ્રમુખસ્વામી મહારાજ સારંગપુર તીર્થ ખાતે બ્રહ્મલીન થયા હતા.